b'\n_START_ARTICLE_\nDiaree\n_START_SECTION_\nCaracteristici\n_START_PARAGRAPH_\nSemnele deshidrat\xc4\x83rii \xc3\xaencep, de obicei, cu pierderea elasticit\xc4\x83\xc8\x9bii pielii \xc8\x99i schimb\xc4\x83rile de personalitate. Aceasta poate duce la sc\xc4\x83derea fluxului de urinare, decolorarea pielii, b\xc4\x83t\xc4\x83i rapide ale inimii \xc8\x99i la sc\xc4\x83derea reac\xc8\x9biilor pe m\xc4\x83sur\xc4\x83 ce se agraveaz\xc4\x83. \xc3\x8ens\xc4\x83, scaunele moi, dar nu lichide, pot fi normale la bebelu\xc8\x99ii ce sunt al\xc4\x83pta\xc8\x9bi.\n_START_SECTION_\nCauze \xc8\x99i diagnostic\n_START_PARAGRAPH_\nCea mai des \xc3\xaent\xc3\xa2lnit\xc4\x83 cauz\xc4\x83 reprezint\xc4\x83 infectarea intestinelor din cauza unui virus, a unei bacterii, a unui parazit sau a unei boli cunoscute sub numele de gastroenterit\xc4\x83. Aceste infec\xc8\x9bii sunt adesea preluate din apa sau m\xc3\xa2ncarea contaminat\xc4\x83 de scaun sau direct de la alt\xc4\x83 persoan\xc4\x83 infectat\xc4\x83. Aceasta poate fi \xc3\xaemp\xc4\x83r\xc8\x9bit\xc4\x83 \xc3\xaen trei tipuri: diaree lichid\xc4\x83 de scurt\xc4\x83 durat\xc4\x83, diaree s\xc3\xa2nger\xc3\xa2nd\xc4\x83 de scurt\xc4\x83 durat\xc4\x83 \xc8\x99i dac\xc4\x83 dureaz\xc4\x83 mai mult de dou\xc4\x83 s\xc4\x83pt\xc4\x83m\xc3\xa2ni, diaree persistent\xc4\x83. Diareea lichid\xc4\x83 de scurt\xc4\x83 durat\xc4\x83 poate ap\xc4\x83rea din cauza unei infec\xc8\x9bii cu holer\xc4\x83. Dac\xc4\x83 prezint\xc4\x83 \xc8\x99i s\xc3\xa2nge, aceasta este cunoscut\xc4\x83 drept dizenterie. Un num\xc4\x83r de cauze non-infec\xc8\x9bioase ce pot cauza diareea, includ: hipertiroidismul, intoleran\xc8\x9ba la lactoz\xc4\x83, o boal\xc4\x83 inflamatorie intestinal\xc4\x83, anumite medicamente \xc8\x99i, printre altele, sindromul colonului iritabil. De cele mai multe ori nu sunt necesare analizele scaunelor pentru a confirma cauza exact\xc4\x83.\n_START_SECTION_\nPrevenire \xc8\x99i tratament\n_START_PARAGRAPH_\nPreven\xc8\x9bia diareei infec\xc8\x9bioase este \xc3\xaembun\xc4\x83t\xc4\x83\xc8\x9bit\xc4\x83 prin igienizare, consumul de ap\xc4\x83 potabil\xc4\x83 curat\xc4\x83 \xc8\x99i sp\xc4\x83larea m\xc3\xa2inilor. Al\xc4\x83ptatul timp de cel pu\xc8\x9bin \xc8\x99ase luni este, de asemenea, recomandat deoarece reprezint\xc4\x83 un o vaccinare \xc3\xaempotriva rotavirusului. Solu\xc8\x9bia pentru rehidratare oral\xc4\x83 (SRO), compus\xc4\x83 din ap\xc4\x83 curat\xc4\x83 \xc8\x99i cantit\xc4\x83\xc8\x9bi modeste de s\xc4\x83ruri \xc8\x99i zah\xc4\x83r reprezint\xc4\x83 un tratament la alegere. Tabletele de zinc sunt, de asemenea, recomandate. Se estimeaz\xc4\x83 c\xc4\x83 aceste tratamente au salvat 50 de milioane de copii \xc3\xaen ultimii 25 de ani.O pozitie favorabila este ceaa a bebelusului sau de scaun pana trec crampele permanent. Atunci c\xc3\xa2nd oamenii prezint\xc4\x83 diaree, se recomand\xc4\x83 continuarea consumului de alimente s\xc4\x83n\xc4\x83toase, iar \xc3\xaen cazul bebelu\xc8\x99ilor, continuarea al\xc4\x83pt\xc4\x83rii. \xc3\x8en cazul \xc3\xaen care SRO nu sunt disponibile comercial, pot fi utilizate solu\xc8\x9bii create \xc3\xaen cas\xc4\x83. La persoanele cu deshidratare sever\xc4\x83, ar putea fi necesare fluidele administrate intravenos. \xc3\x8ens\xc4\x83, majoritatea cazurilor pot fi gestionate cu succes prin administrare oral\xc4\x83 a fluidelor. Antibioticele, de\xc8\x99i rar folosite, ar putea fi recomandate \xc3\xaen c\xc3\xa2teva cazuri, precum cele \xc3\xaen care exist\xc4\x83 diaree cu s\xc3\xa2nge sau la persoane ce prezint\xc4\x83 febr\xc4\x83 mare, la cei cu diaree \xc3\xaen urma unei c\xc4\x83l\xc4\x83torii \xc8\x99i celor \xc3\xaen ale c\xc4\x83ror scaune cresc anumite bacterii \xc8\x99i parazi\xc8\x9bi. Loperamidul ar putea ajuta la sc\xc4\x83derea tranzitului intestinal, dar nu este recomandat persoanelor cu diaree sever\xc4\x83.\n_START_SECTION_\nEpidemiologie \xc8\x99i prognoz\xc4\x83\n_START_PARAGRAPH_\nAproximativ 1,7 din 5\xc2\xa0miliarde de cazuri de diaree apar \xc3\xaen fiecare an. Aceasta este mai frecvent\xc4\x83 \xc3\xaen \xc8\x9b\xc4\x83rile \xc3\xaen curs de dezvoltare, unde copii au diaree \xc3\xaen medie de cel pu\xc8\x9bin trei ori pe an. La nivel mondial, \xc3\xaencep\xc3\xa2nd din 2012, a fost declarat\xc4\x83 a doua cea mai comun\xc4\x83 cauz\xc4\x83 de deces \xc3\xaen r\xc3\xa2ndul copiilor, la cei cu o v\xc3\xa2rst\xc4\x83 sub de cinci ani (0.76 milioane sau 11%). De asemenea, episoadele frecvente de diaree reprezint\xc4\x83 o cauz\xc4\x83 comun\xc4\x83 de malnutri\xc8\x9bie \xc8\x99i cea mai uzual\xc4\x83 cauz\xc4\x83 la persoanele sub cinci ani. Alte probleme pe termen lung ce pot rezulta din aceasta includ dezvoltarea slab\xc4\x83 pe plan fizic \xc8\x99i intelectual.'